APSTIPRINĀTS

2017.gada 10.aprīļa

Iepirkumu komisijas sēdē

protokols Nr. 2017/31/1

**Ieslodzījuma vietu pārvaldes**

**slēgta konkursa**

**„Apsardzes signalizācijas un videonovērošanas sistēmas bojājumu**

**novēršanas pakalpojumi”**

**(iepirkuma identifikācijas numurs IeVP 2017/31)**

**kandidātu atlases nolikums**

SASKAŅOTS:

Ieslodzījuma vietu pārvaldes

priekšniece pulkvede

I.Spure

2017.gada 10.aprīlī

Rīgā, 2017

**1. Vispārīgā informācija**

**1.1.** Ieslodzījuma vietu pārvaldes slēgts konkurss „Apsardzes signalizācijas un videonovērošanas sistēmas bojājumu novēršanas pakalpojumi”, identifikācijas Nr. IeVP 2017/31 (turpmāk – Iepirkums). Iepirkums tiek veikts saskaņā ar Publisko iepirkumu likumu (turpmāk – Likums), kā arī ņemot vērā šajā Iepirkuma nolikumā (turpmāk – Nolikums) noteikto kārtību.

**1.2**. **Pasūtītājs** – Ieslodzījuma vietu pārvalde, reģistrācijas Nr. 90000027165, juridiskā adrese: Stabu iela 89, Rīga, LV-1009 (turpmāk – Pasūtītājs).

Kontaktpersona jautājumos par Nolikuma vispārīgo informāciju – Ieslodzījuma vietu pārvaldes centrālā aparāta Iepirkumu daļas priekšnieks Maksims Laškovs, tālr.: 67290318, mob.28678992, e-pasta adrese: [maksims.laskovs@ievp.gov.lv](mailto:maksims.laskovs@ievp.gov.lv).

**1.3.** **Iepirkuma priekšmets**.

1.3.1. Iepirkuma priekšmets ir apsardzes signalizācijas un videonovērošanas sistēmas un to sastāvdaļu bojājumu novēršanas pakalpojumi.

1.3.2. Kopējā publiskā iepirkuma vārdnīcā CPV kods: 50600000-1.

1.3.3. Paredzamā līgumcena visa līguma darbības laikā ir līdz 134 000,00 EUR (viens simts trīsdesmit četri tūkstoši *euro* un 00 centi).

**1.4.** **Līguma darbības laiks un vieta**.

1.4.1. Līguma darbības laiks ir 24 (divdesmit četri mēneši) no līguma noslēgšanas dienas.

1.4.2. Līguma izpildes vietas:

1.4.2.1. Rīgas Centrālcietums, Mazā Matīsa iela 3, Rīga, LV-1009;

1.4.2.2. Brasas cietums, Laktas iela 2/4, Rīga, LV-1013;

1.4.2.3. Iļģuciema cietums, Tvaikoņu iela 3, Rīga, LV-1007;

1.4.2.4. Jelgavas cietums, Palīdzības iela 3, Jelgava, LV-3001;

1.4.2.5. Valmieras cietums, Dzirnavu iela 32, Valmieras pagasts, Burtnieku novads, LV-4219.

1.4.2.6. Jēkabpils cietums, Ķieģeļu iela 14, Jēkabpils, LV-5202;

1.4.2.7. Daugavgrīvas cietums, Lielā iela 1, Daugavpils, LV-5400;

1.4.2.8. Cēsu Audzināšanas iestāde nepilngadīgajiem, Līgatnes iela 6, Cēsis, LV-4101;

1.4.2.9. Olaines cietums, Rīgas iela 10, Olaine, LV-2114;

1.4.2.10. Liepājas cietums, Dārza iela 14/16, Liepāja, LV-3401.

**1.5.** **Pieteikuma iesniegšanas vieta, datums, laiks un kārtība**.

1.5.1. Pieteikumi Iepirkumam iesniedzami Pasūtītāja telpās Stabu ielā 89, Rīgā, 433.kabinetā (tālr. 67290096, 67290122), darba dienās no plkst.8.30 līdz plkst.12.30 un no plkst.13.00 līdz plkst.17.00, ne vēlāk kā līdz **2017.gada** **11.maijam,** plkst.11.00 (pēc vietējā laika). Pēc minētā datuma un laika pieteikumi netiks pieņemti. Ja kandidāts izvēlas nosūtīt pieteikumu pa pastu, tad visu atbildību par iespējamu pasta sūtījumu aizkavēšanos vai citiem apstākļiem, kas var traucēt pieteikuma savlaicīgu nogādāšanu norādītajā adresē, uzņemas kandidāts.

1.5.2. Viens kandidāts drīkst iesniegt tikai vienu pieteikuma variantu.

1.5.3. Kandidāts savu iesniegto pieteikumu var grozīt vai atsaukt tikai līdz pieteikumu iesniegšanas termiņa beigām. Katram kandidāta paziņojumam par grozījumu izdarīšanu pieteikumā vai tā atsaukšanu ir jābūt sagatavotam un nosūtītam saskaņā ar Nolikuma prasībām, papildus uz aploksnes norādot attiecīgi „GROZĪJUMS” vai „ATSAUKUMS”.

1.5.4. Pieteikumu atvēršana notiks **2017.gada 11.maijā** plkst.11.00 (pēc vietējā laika), Pasūtītāja telpās, Stabu ielā 89, Rīgā, 6.stāva zālē.

1.5.5. Pieteikumu atvēršanas sanāksmē var piedalīties visas ieinteresētās personas.

1.5.6. Turpmāko kandidātu atlasi Pasūtītāja Iepirkumu komisija veic slēgtā sanāksmē saskaņā ar Nolikuma prasībām un Publisko iepirkumu likuma prasībām.

## 1.6. Prasības pieteikuma noformējumam un iesniegšanai.

1.6.1. Pieteikums par Nolikuma 1.3.punktā noteikto iepirkuma priekšmetu jāiesniedz aizlīmētā un aizzīmogotā aploksnē 1 (vienā) oriģinālā eksemplārā. Uz aploksnes jānorāda:

1.6.1.1. Pasūtītāja nosaukums un adrese: **Ieslodzījuma vietu pārvalde, Stabu ielā 89, Rīgā, LV – 1009;**

1.6.1.2. kandidāta vārds, uzvārds un deklarētā dzīvesvieta (ja pretendents ir fiziskā persona), kandidāta nosaukums un juridiskā adrese (ja kandidāts ir juridiskā persona);

1.6.1.3. kandidāta kontaktpersonas vārds, uzvārds, telefona numurs un faksa numurs;

1.6.1.4. atzīme:

**„Pieteikums slēgtam konkursam Nr. IeVP 2017/31**

**„** **Apsardzes signalizācijas un videonovērošanas sistēmas bojājumu**

**novēršanas pakalpojumi”**

**Neatvērt līdz 2017.gada 11.maijam, plkst.11.00”.**

1.6.2. Pieteikuma dokumentiem jābūt drukātiem latviešu valodā, skaidri salasāmiem, iesietiem, ar satura rādītāju, ar numurētām lappusēm un cauršūtām lapām ar nostiprinātiem auklas galiem, ar apliecinātu lapu skaitu un noformētam atbilstoši Dokumentu juridiskā spēka likuma prasībām. Dokumentu brošējums bez cauršūšanas un bez lapu skaita apliecinājuma nav derīgs.

1.6.3. Pieteikuma dokumentu paraksta persona, kura ir pilnvarota parakstīties kandidāta vārdā.

1.6.4. Ja kāds no pieteikumā iekļautajiem dokumentiem neatbilst Nolikuma prasībām, kandidāts ar argumentētu pamatojumu var tikt izslēgts no tālākas dalības Iepirkumā.

1.6.5. Atvērtie pieteikumi ir Pasūtītāja īpašums un netiek atdoti atpakaļ kandidātiem.

1.6.6. Iesniedzot pieteikumu, kandidāts pilnībā pieņem visas Nolikumā ietvertās prasības.

**1.7. Kandidātu piedalīšanās ierobežojumi.**

1.7.1. Ja pieteikumu iesniedz personu apvienība, kura uz pieteikuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par kandidātu, ir jāiesniedz visu personu apvienības, dalībnieku parakstīta, saistību raksta (protokola, vienošanās, cita dokumenta) kopija, kas apliecina, ka, ja kandidāts tiks atzīts par uzvarētāju, tiks izveidota personālsabiedrība.

1.7.2. Ja pieteikumu iesniedz personālsabiedrība, tad, lai tā tiktu atzīta par kandidātu Iepirkumā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.

1.7.3. Ja kandidāts līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir 10 (desmit) procenti no kopējās Iepirkuma līguma vērtības vai lielāka, kandidātam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz Iepirkuma īstenošanu un piedalīšanos Iepirkuma līguma izpildē, kā arī informāciju par to, kādu Iepirkuma (līguma) daļu īstenos apakšuzņēmējs.

**2. Iepirkumu komisija, tās tiesības un pienākumi**

2.1. Iepirkumu komisija ir izveidota un veic savus pienākumus Likuma noteiktajā kārtībā.

2.2.  Ja jebkurā vērtēšanas stadijā atklājas, ka kandidāts nav sniedzis nepieciešamās ziņas, Iepirkumu komisija var izslēgt kandidāta piedāvājumu no tālākās vērtēšanas.

**3. Kandidāta tiesības un pienākumi**

**3.1. Kandidāta tiesības:**

3.1.1. Ja ieinteresētais kandidāts ir laikus pieprasījis papildu informāciju par Iepirkuma procedūras dokumentos iekļautajām prasībām par pieteikumu sagatavošanu un iesniegšanu vai kandidātu atlasi, Pasūtītājs to sniedz 5 (piecu) dienu laikā, bet ne vēlāk kā 6 (sešas) dienas pirms pieteikumu iesniegšanas termiņa beigām.

3.1.2. Iesniedzot pieteikumu, kandidātam ir tiesības lūgt uz pieteikuma aploksnes priekšpuses kopijas, kuru sagatavo iesniedzējs un kura paliek iesniedzēja rīcībā, izdarīt atzīmi par dokumenta saņemšanu ar norādi par pieteikuma saņemšanas datumu un laiku.

3.1.3. Kandidātam ir tiesības pārsūdzēt Iepirkumu komisijas pieņemto lēmumu saskaņā ar Likumu.

**3.2. Kandidāta pienākumi:**

3.2.1. Kandidāts iesniedz pieteikumu atbilstoši Nolikuma prasībām.

3.2.2. Viens kandidāts var iesniegt tikai vienu pieteikumu.

3.2.3. Katrs kandidāts, iesniedzot piedāvājumu, apņemas ievērot visus Nolikumā minētos nosacījumus.

3.2.4. Kandidāts uzņemas visas izmaksas, kuras saistītas ar pieteikuma izstrādi un iesniegšanu, un apņemas necelt pret Pasūtītāju nekādas pretenzijas par minētajām izmaksām.

3.2.5. Ņemt vērā Pasūtītāja mājaslapā [www.ievp.gov.lv](http://www.ievp.gov.lv), sadaļā „Publiskie iepirkumi”, izvietoto aktuālo informāciju par Iepirkuma norises gaitu, t.sk., atbildes uz kandidātu uzdotajiem jautājumiem, skaidrojumiem, grozījumiem Nolikumā u.c.

**4. Kandidātu atlases prasības**

**4.1.** Kandidātam **jāiesniedz:**

4.1.1. Kandidāta sniegto pakalpojumu saraksts, kas apliecina kandidāta atbilstību Nolikuma prasībām (atbilstoši Iepirkuma priekšmetam);

4.1.2. **apliecinājums,** ka kandidāts ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību attiecīgo pakalpojumu jomā (atbilstoši Iepirkuma priekšmetam);

4.1.3. **apliecinājums,** ka kandidāts darbojas Iepirkuma priekšmeta norādītājā jomā, un kandidātam ir pieredze vismaz 3 (trīs) Iepirkuma priekšmetam atbilstošu līgumu izpildē juridiskām personām un valsts pārvaldes iestādēm;

4.1.4. **atsauksmes** no Nolikuma 4.1.3.apakšpunktā minēto pasūtītāju saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi;

4.1.5. Kandidātam līguma izpildē jānodrošina ne mazāk kā 2 (divi) sertificēti speciālisti, kuriem ir tiesības veikt apsardzes signalizācijas un videonovērošanas sistēmas un to sastāvdaļu bojājumu novēršanu;

4.1.6. industriālās drošības sertifikāta **kopija**;

4.1.7. 3.kategorijas speciālās atļaujas pieejai konfidenciāliem valsts noslēpuma objektiem **kopija**, tiem darbiniekiem, kas sniegs Nolikumā minētos pakalpojumus;

4.1.8. Kandidāta rīcībā ir visi nepieciešamie resursi savlaicīgai un kvalitatīvai līguma izpildei;

4.1.9. Kandidātam jāiesniedz **apliecinājums** (gada bilances peļņas un zaudējumu aprēķini vai analogs dokuments no valsts, kurā pretendents ir reģistrēts) par tā vidējo gada apgrozījumu 2 (divu) iepriekšējo finanšu gadu (2015. un 2016. gadu) laikā. Kandidāta vidējam gada apgrozījumam norādītajā laikā jābūt vismaz Nolikuma 1.3.3.apakšpunktā minētās summas apmērā.

4.1.10.Kandidāts, kas attiecīgajā tirgū darbojas mazāk, nekā 2 (divus) kalendāros gadus jāiesniedz Nolikuma 4.1.9. apakšpunktā minēto dokumentu tikai par periodu no darbības uzsākšanas brīža (bet vidējam gada apgrozījumam jābūt vismaz Nolikuma 1.3.3.apakšpunktā minētās summas apmērā).

**4.2.** Iepirkumu komisija pārbauda, vai uz kandidātiem neattiecas Likuma 42. pantā minētie izslēgšanas nosacījumi (izņemot Likuma 42.panta otrajā dāļā minētie izslēgšanas nosacījumi).

**5. Kandidātu atlase un uzaicinājums iesniegt piedāvājumus**

**5.1.** Iepirkumu komisija atlasa iesniegtos pieteikumus saskaņā ar Likumā un Nolikumā noteikto kārtību.

**5.2.** Iepirkumu komisija pārbauda, vai kandidāta iesniegtais pieteikums sagatavots un noformēts atbilstoši Nolikuma 1.6.punktā noteiktajām prasībām.

**5.3.** Iepirkumu komisija pārbauda, vai kandidāts ir iesniedzis visus Nolikuma 4.1.punktā prasītos dokumentus.

**5.4.** Kandidāti, kuri neatbildīs atlases prasībām vai būs iesnieguši nepatiesu informāciju vai vispār nebūs iesnieguši pieprasīto informāciju, netiks uzaicināti iesniegt piedāvājumus.

**5.5.** Pasūtītājs rakstiski vienlaikus uzaicinās iesniegt piedāvājumus visus kandidātus, kas atbildīs Nolikumā ietvertajām prasībām, nosūtot uzaicinājumu. Uzaicinājumā tiek norādīts detalizēts Iepirkuma apjoms, pievienota detalizēta tehniskā specifikācija, piedāvājuma iesniegšanas termiņš, piedāvājuma vērtēšanas kritēriji, kā arī cita pretendentiem saistoša informācija, kas jāņem vērā sagatavojot piedāvājumu.

**5.6.** Pasūtītājs informē visus kandidātus par pieņemto lēmumu par atlases rezultātiem Likumā noteiktajā kārtībā.